CELEX: C2007/117/04
Language: da
Date: 2007-05-26 00:00:00
Title: Sag C-94/07: Anmodning om præjudiciel afgørelse indgivet af Arbeitsgericht Bonn (Tyskland) den 20. februar 2007 — Dr. Andrea Raccanelli mod Max-Planck-Gesellschaft zur Förderung der Wissenschaften e. V.

26.5.2007   
            
            
               DA
            
            
               Den Europæiske Unions Tidende
            
            
               C 117/3
            
         Anmodning om præjudiciel afgørelse indgivet af Arbeitsgericht Bonn (Tyskland) den 20. februar 2007 — Dr. Andrea Raccanelli mod Max-Planck-Gesellschaft zur Förderung der Wissenschaften e. V.
   (Sag C-94/07)
   (2007/C 117/04)
   Processprog: tysk
   Den forelæggende ret
   Arbeitsgericht Bonn
   Parter i hovedsagen
   
      Sagsøger: Dr. Andrea Raccanelli
   
      Sagsøgt: Max-Planck-Gesellschaft zur Förderung der Wissenschaften e. V.
   Præjudicielle spørgsmål
   
               1)
            
            
               Skal sagsøgeren anses for arbejdstager i den forstand, hvori begrebet arbejdstager er defineret i fællesskabsretten, når det ikke kræves af ham, at han leverer flere arbejdsydelser end en doktorand, der er ansat på grundlag af en BAT II a-kontrakt (Bundesangestellten-Tarifvertrag; kollektivaftale for kontraktansatte inden for den offentlige sektor)?
            
         
               2)
            
            
               Hvis det første spørgsmål skal besvares benægtende:
               Skal artikel 7 i Rådets forordning nr. 1612/68/EØF om arbejdskraftens frie bevægelighed inden for Fællesskabet (1) da fortolkes således, at der kun kan antages ikke at være udøvet forskelsbehandling, såfremt sagsøgeren forud for doktorand-periodens start hos sagsøgte i det mindste blev tilbudt et valg mellem en ansættelseskontrakt og et stipendium?
            
         
               3)
            
            
               Hvis det andet spørgsmål skal besvares således, at sagsøgeren skulle have været tilbudt mulighed for at indgå en ansættelseskontrakt, opstår følgende spørgsmål:
               Hvilke retsvirkninger har da forskelsbehandling af udenlandske statsborgere?
            
         
      (1)  EFT L 257, s. 2.